fr en en fr nl nl nl en de en en de nl nl nl en it fr nl nb es nds nl nl es it nb nl fr en nl pl fr en en nl af en en nl en af en en en af en en nl nl de en en nl ca fr sv es oc af fr nb fr de de en oc af de fr de nl fr nl oc de fr fr oc en fr nl oc en sv en oc af en af en en af en en pt nl nl af en en pt nl en en it pl nl af af af nl af af af nl nl en en af pl af af af af af nl nl af af af af af nl nl af af en en nl nl af af nl af af af af af en en en en nds af af af af nl nl af nl af af en en en en nl en af af af af sl af nl nl af nl nl af nl af af nl nl af nl af af nl en en en en it nl pl en af en en de en pt nl nl af en en nl nl af en en en nl nl nl af af en en nl fr af af en en en nl nl af en en en en sl en en nl fr af en en en en de en af en en nl fr af af af en en en nl nl af en en nl nl af nl af af af nl af nl en nl nl de en en nl nl nl af af nl en en af af af af af af af af af en en af en en en en nl af af af nl af nl nl af af en en en en en fr pt en en en en en en en nl en en en en en en en en en en en en nl en en en en en en en en nl en nl en en en it nl en nl nl nl af nl af af af en en en it nds fr af af af af af fr af af af af af af af af en en en af en nl af af af nl nl af af af af en en nl en nl af af af af af af af af nl af af af nl en en it nl en eo af af af af af af en en it nl en nl nl nl nl af af en af af af nl nl it af en en af af af af nl nl af af af af nl nl af it nl af nl nl af af nl nl af af af nl af af af af af it af af af af en en en en en af en en af
Kerke  |   Skole  |  Sport  | Kuns en Kultuur  | Pretoria FM  | Skaak  | Geskiedenis en Legendes |
Algemene Nuus | Advertensies | Gesondheid  | Uitgewers, Boeke en Skrywers |Kontak Ons
Ons land is in 'n krisis en 'n instansie wat werklik baie goeie en noodsaaklike diens aan ons mense bewys is Helpende Hand.  Ek besef ook dat Helpende Hand moet meer blootstelling kry om onder meer mense bekend te word, daarom het ek 'n spesiale skakel geskep om meer nuus van oor die hele land beskikbaar te stel.  Ek het al die streke gekontak, en sal mettertyd hulle nuus ook plaas.  Die eerste wat ek gekry het is van Noord-Wes en Noord-Kaap van Mnr. Fanie Buys Streeksorganiseerder en word nou geplaas.  Sal ook spoedig vanaf Hoofkantoor Pretoria statistieke verkry van wat Helpende Hand reeds gedoen het.
Solidariteit Helpende Hand is in 9 streke verdeel.  Elke streek het 'n organisasie en kan besoek word op hul webtuistes of facebook.  In elke streek het party dorpe of stede hul eie blad.  Van tyd tot tyd sal belangrike nuus op hierdie webtuiste geplaas word.  Hier is die streke se besonderhede.
Die streke volgens nommers word verder af op hierdie blad geplaas.
Belangrike nuus !!!  Kyk na nr. 4   Oos-Kaap se Golfdag !!
Inligting verkry van berig met erkenning aan Maroela Media :
Volgens berig in Maroela Media , 2 Aug 2018, het Helpende Hand laatmiddag van 2 Aug, ‘n interdik verkry, sodat Helpende Hand toegang tot Huis Davidtsz verkry om bejaardes en verswakte volwassenes in Pretoria se middestad by te staan omdat werkers staak.
Vir volledige berig, gaan na Maroela Media 2 Aug 2018.
Solidariteit Helpende Hand se studiefondssentrum administreer tans meer as 240 studiefondse ter waarde van R164 miljoen waarmee ons reeds meer as 4000 behoeftige studente (8320 toekennings) se studies moontlik gemaak het.
Helpende Hand en kunstenaars gaan honger stop
Solidariteit Helpende Hand en Coleske Artists het hande gevat om ‘n reuse—verkil in behoeftige kleuters se lewens te maak. Die organisasie, wat reeds sedert 2009 ’n voedingsprojek by kleuterskole het, gaan vanjaar 1,5 miljoen etes probeer insamel om meer as 8000 kleuters van ’n bord kos te verseker.
Helpende Hand het bevestig dat hulle aansoeke vir meer as 12,000 kleuters op die organisasie se voedingsprogram ontvang het.
Volgens Margolé Riekert, projekorganiseerder by Helpende Hand is daar elke aand kleuters wat honger gaan slaap. “Hulle ouers kan net eenvoudig nie bekostig om vir hulle kos te verskaf nie. Die #Stophonger-projek is daarop gemik om te sorg dat alle kleuters ‘n bord kos inkry,” sê Riekert.
Daar is nou meer as 8000 kleuters wat deel uitmaak van Helpende Hand se voedingsprojek. Die projek fokus daarop om behoeftige kleuterskole in behoeftige organisasies te ondersteun met koopbewyse om kos aan te koop. Om te verseker dat hierdie kleuters genoeg voedsel ontvang, moet Helpende Hand nagenoeg 1,5 miljoen etes hierdie jaar voorsien.
Vanjaar span Helpende Hand en Coleske Artists kragte saam om die #Stophonger-projek op die been te bring. Die projek wil die publiek bewus maak van die dringende behoefte onder ons land se kleuters.
Bekende sangers wat hulle stemme gevoeg het tot die projek is, Patrizio Buanne, die Italiaanse superster, saam met jong Amira Willighagen van Holland. Hulle gaan saam met die plaaslike talent van Touch of Class, sowel as die pragtige Tarryn Lamb en Monique Steyn, die gewilde Corlea, Dewald Wasserfall en Jay, probeer om honger te stop.
Fotobyskrif: Speel-speel_ Kleuters speel saam met bekende sangeres, Tarryn Lamb
Jay en kinder_ Sanger Jay speel saam met kinders
Doen jy vryskutwerk? Wen groot pryse!
Besit jy ŉ vryskutbesigheid? Wil jy jou besigheid bemark en ŉ goeie inkomste daaruit verdien? Talentwerf wil vir jou ŉ bemarkingsplan ter waarde van R30 000 gee om jou besigheid op die been te bring.
Die publiek kan vanaf 1 Julie 2018 inskryf vir ons Bemark jouself!-kompetisie en die kans staan om groot pryse te wen. Die doel van die kompetisie is om bewusmaking vir die beroep en vir talentvolle vryskutters te skep. Die wenner sal ŉ bemarkingsplan ter waarde van R30 000 wen wat onder andere sal fokus op die vryskutter se korporatiewe identiteit, ’n sosiale media-plan en ŉ onderhoud met Maroela Media.
Vryskutters word gevra om hulleself in ŉ kort video te bemark en dit dan op sosiale media te deel. Die beste video’s sal deur Talentwerf op verskeie sosiale media platforms gedeel word en die publiek sal dan gevra word om vir hulle gunstelingvideo te stem. Kry dus jou vriende om jou video te deel en jou só te help om jouself te bemark.
• Maak ŉ video van minder as 1-minuut waarin jy jou besigheid beskryf en terugverwys na www.talentwerf.co.za waar jou besigheidsprofiel geregistreer is. Wees kreatief, kry ŉ vriend om jou te help en maak dit oulik!
• Plaas jou video op jou sosiale media platforms en vra jou vriende om dit te deel.
• Stuur ŉ e-pos met die skakels van waar jou video geplaas is aan talentwerf@loopbaan.co.za
• Die beste video’s sal op ons sosiale media platforms gedeel word en ons sal die publiek vra om vir hulle gunsteling te stem.
• Daarna sal die wenner gekies word en die groot prys ontvang (sien onder wat die prys is)!
• Sluitingsdatum vir die inskryf van video’s: 21 Julie 2018
Wat is op die spel?
• Die korporatiewe identiteit van jou besigheid sal hersien en professioneel herontwerp word.
• Daar sal in Augustus en September ŉ sosiale media- en ŉ bemarkingsplan ter waarde van R30 000 vir jou besigheid deur ons professionele bemarkingspan uitgerol word.
• Die wenner sal ook ŉ onderhoud met Maroela Media voer om hulle besigheid ten toon te stel en banieradvertensies sal op Maroela Media se webblad vertoon word.
Talentwerf is ŉ inisiatief van Solidariteit Helpende Hand. Dit is ŉ platform wat aanlyn vir vryskutters die geleentheid gee om hulle werk ten toon te stel vir potensiële projekte waar hulle talente gebruik kan word. Talentwerf is ŉ platform wat ontwikkel is om vryskutters en besighede bymekaar te bring. ŉ Vryskutter is ŉ persoon wat selfstandig werk en nie noodwendig aan ŉ bepaalde werkgewer op die langtermyn verbind is nie.
Vir meer inligting kontak René du Preez by talentwerf@loopbaan.co.za
Kaalvoet leerlinge gee terug aan die gemeenskap
Solidariteit Helpende Hand is een van die gelukkige organisasies wat baat by GROOTfm 90.5 se #BaadjieVir’nMaatjie-winterprojek. In Mei 2018 samel die radiostasie, soos vantevore, weer kos en klerasie in vir minderbevoorregte gesinne.
Die eerste insameling vir die projek is op 4 Mei 2018 by Hoërskool Waterkloof gehou. Leerlinge van die skool het vroegoggend bymekaargekom en die koue kaalvoet getrotseer om so met minderbevoorregte mense te vereenselwig. Sakke vol warm klere is saamgebring. Die klere is aan Helpende Hand se Gauteng-Noordstreek en PEN geskenk om in die gemeenskap uit te deel.
Die Gauteng-Noordstreek gaan die klere by dertien kleuterskole uitdeel wat deel is van Helpende Hand se Kosblikkie-projek. Die klere gaan ook aan hawelose mense wat deel is van die #geeREG-kosprojek uitgedeel word. Dié kosprojek voed elke dag meer as 400 haweloses. Ander weerloses, soos bejaardes en gestremdes, sal ook klere ontvang.
Die orige klere gaan aan die Moeggesukkel-rehabilitasiesentrum geskenk word wat dit aan bedelaars op straat sal gee.
Volgens Mariana Kriel, Helpende Hand se streekorganiseerder vir die Gauteng-Noordstreek, is die projek elke jaar ŉ spesiale geleentheid om ander mense op ŉ tasbare manier te help. “Wat ’n groot voorreg om deel te wees van hierdie wonderlike projek waarby so baie mense baat,” sê Kriel. “Dit was ook ŉ geleentheid vir die leerlinge van Hoërskool Waterkloof om te leer wat dit beteken om vir jou gemeenskap om te gee.”
“Op ŉ koue dag is dit vir ons so vanselfsprekend om ŉ warm baadjie uit die kas te haal, terwyl daar iewers iemand is wat nie eers een warm kledingstuk vir die winter het nie! Boonop kan ŉ warm wintersbaadjie iemand dag én nag warm hou. ŉ Mens kan in die baadjie slaap as dit moet en dit sal voel of die liefde waarmee die baadjie gegee is, jou heeldag en heelnag omarm ...”
Blikkies kos en baadjies kan vanaf Dinsdag 2 Mei tot aan die einde van die maand by GROOTfm 90.5 se kantoor in Pretoria afgelaai word. Verskeie skole en besighede is ook deel van die projek en het insamelingspunte oor die groter Pretoria-gebied aangelê.
Vir meer inligting, kontak Mariana Kriel op 084 952 5837 of stuur ’n e-pos aan mariana@helpendehand.co.za.
Maak ’n regte-egte lappop en wen ’n vakansie
Solidariteit Helpende Hand se tak op Orania wil die land bietjie nostalgies laat voel met hulle splinternuwe kompetisie. Hulle daag alle naaldwerksters uit om ’n spog lappop aanmekaar te sit, want vir die mooiste lappop is daar ’n vakansie op die spel.
Lappoppe is deel van baie mense se kindertyd en bring ’n gevoel van heimwee en vertroosting vir almal wat haar vashou. Daarom wil die Helpende Hand-tak op Orania soveel lappoppe as moontlik insamel en terselfdertyd naaldwerksters die geleentheid gee om hulle vaardighede ten toon te stel.
Daar is twee kategorieë in die kompetisie: Outydse lappop en hedendaagse lappop, elk met spesifieke reels wat sal verseker dat jou lappop ’n meesterstuk is. Ingeskrewe lappoppe word die eiendom van Helpende Hand Orania wat dit sal verkoop vir fondse. Fondse sal gebruik word vir die versorging van kinders in veilige bewaring en om aan hulle die geleentheid te gee om deel te wees van ŉ koesterende gesin. Sommige lappoppe mag deur Helpende Hand Orania as geskenke aan kinders uitgedeel word.
Volgens Magdaleen Kleynhans, takvoorsitter in Orania is hulle fokus in 2018 op gesonde gesinne. “Vir ons beteken dit gesinne waar élke lid ŉ veilige plekkie het en élke lid kan groei en blom! ŉ Lappop kan vir ŉ kind vertel hoe waardevol sy of hy is,” sê Kleynhans. “Help ons om die boodskap van koesterende gesinne dwarsoor Suid-Afrika uit te dra deur ŉ lappop in te skryf en dalk ŉ opwindende prys te wen!”
Die kompetisie sluit 15 September 2018, so spring dadelik weg met jou lappop.
’n Week se vakansie op Orania vir ’n gesin van ses propvol ekstra verrassings!
’n Naweek vir twee op Orania propvol ekstra verrassings!
Vir meer inligting kontak Magdaleen of Esme op 053 207 0108 of besoek www.helpendehand.co.za/lappop.
Verslag toon 5 beste studierigtings in SA
Verslag toon vyf beste studierigtings in SA
’n Onlangse navorsingsverslag toon dat studente in die IT-bedryf se salarisse die vinnigste groei, dat al hoe meer studente in die ambagte en beroepsopleiding kwalifiseer en dat studente met ’n BCom Finansiële en Bestuursrekeningkunde die maklikste werk kry.
Dit is van die bevindings wat in ’n onlangse navorsingstudie deur Solidariteit Helpende Hand se Studiefondssentrum gemaak is, waaraan ongeveer 300 jong werkendes regoor SA wat tussen 2015 en 2018 afgestudeer het, deelgeneem het. Beginsalarisse, hoe lank dit kandidate geneem het om werk te kry nadat ’n kwalifikasie verwerf is, en die skaal waarteen kandidate se salarisse in die afgelope 30 maande gegroei het, is in ag geneem.
Die topvyf studierigtings is:
Die 3% van studente wat informatika bestudeer het, is die gemaklikste in hulle werkplek en hulle salaris het ook die vinnigste gegroei. Daar is ’n gemiddelde groeikoers van 95% groei oor die afgelope 30 maande van hulle werklewe. Hierdie kandidate het binne gemiddeld twee maande na afstudering werk gekry.
Gemiddelde beginsalaris: R8 333 p.m.
Beroeps- en Ambagsopleiding is deur 23% van die studente as loopbaan gekies. Studente wat deur Sol-Tech studeer het, was die uitskieters met ’n gemiddelde beginsalaris van R22 000 per maand en ’n baie hoë plasingsyfer. Studente in Beroeps- en Ambagsopleiding oor die breë spektrum het binne gemiddeld drie maande na afstudering werk gekry.
Gemiddelde beginsalaris: R7 653 p.m.
3. Finansiële en Bestuursrekeningkunde
14% van die kandidate het ’n kwalifikasie in finansiële en bestuursrekeningkunde behaal. Hierdie studente het gemiddeld binne drie maande na hul kwalifikasie werk gekry.
Gemiddelde beginsalaris: R9 044 p.m.
Ongeveer 10% van die studente het in rigtings in die gesondheidswetenskappe gestudeer. Dit sluit rigtings soos mediese dokters, verpleegpersoneel, terapeute en laboratoriumpersoneel in. Hierdie kandidate het gemiddeld tussen drie en vier maande geneem om hulle eerste werk te kry.
Gemiddelde beginsalaris: R13 125 p.m.
Alhoewel slegs 2% van die studente hierdie studierigting gevolg het, blyk dit ’n baie goeie studierigting te wees, en bykans al die studente in hierdie studierigting het reeds ’n werkaanbod gehad voordat hulle afstudeer het.
Gemiddelde beginsalaris: R19 166 p.m.
Ander belangrike beroepe wat in die navorsing geïdentifiseer is, is Ingenieurswese, en Natuur- en Landbouwetenskappe. Hierdie kandidate het goeie beginsalarisse verdien, maar is nie so gemaklik in die werkplek soos die ander beroepe hierbo nie.
Volgens Stefan Pieterse, hoof van Solidariteit Helpende Hand se Studiefondssentrum, is daar ’n direkte verband tussen opleiding en verdienvermoë. “Waar die werkloosheidskoers vir jongmense 26.7% is, daal hierdie syfers volgens ons navorsing tot slegs 7% wanneer iemand ’n tersiêre kwalifikasie verwerf het.”
Solidariteit Helpende Hand se Studiefondssentrum bied reeds sedert 2008 finansiële studiehulp aan behoeftige studente en het oor die afgelope tien jaar R156 miljoen bestee om 4 230 behoeftige studente se studies aan tersiêre instansies regoor SA moontlik te maak.
Baie dankie Alisha, ons sien uit na julle beplanning.
Solidariteit Helpende Hand Vrystaat Streek
#Helpjag skenking! 155kg vleis word vanaf Proviand in Orania ontvang wat die bewerking vir ons gedoen het. Vleis word versprei tussen Orania CVO skool asook Volkskool. Hierdie vleisies gaan sommer baie klein magies lekker versadig maak! As jy ’n bok wil skenk kontak ons asb. www.helpjag.co.za Elke dag word 5200 kleuter magies gevul deur mense soos julle!
Solidariteit Helpende Hand Vrystaat Streek
Hoe bedryf jy ’n Afrikaanse laerskool met net 28 kinders waarvan 6 in die koshuis is? Met passie, trots en BAIE planne! Solidariteit Helpende Hand se Vrystaat Streek het vandag besoek afgelê by hierdie unieke plattelandse skool wat eenvoudig weier om te gaan lê! Ons het skryfbehoeftes en tassies geskenk en saam koppe bymekaargesit. As jou kind wegraak in die stad se gedruis en jy stel belang om meer uit te vind oor die skool kontak gerus met die hoof, Mnr. Johan Smit by 081 006 9589
Solidariteit Helpende Hand Vrystaat Streek
Onthou julle die serpies wat ons Vroue-tak gekry het om uit te deel? Vandag het Tammy en Nola tesame met Tannie Elizabeth heerlik by Ilse en haar span by Dr. Visser se kleuterskool gaan kuier om die serpies uit te deel.
Hester van ons Omgee-tak was ook daar om vir die kleinspan tjippies en koeldrank te bring.
Dit was weereens vir almal teenwoordig ’n groot seën om die blydskap op die kinders se gesiggies te sien.
Solidariteit Helpende Hand Vrystaat Streek
Wat ’n wonderlike voorreg om vandag die eerste R10 000 aan die Paul Kruger Kinderhuis in Reddersburg se Terapie Fonds te kon skenk. Hierdie projek is ’n samewerking tussen die Helpende Hand Reddersburg tak en die kinderhuis. Vir elke 20 lede wat gewerf word vir die Reddersburg tak, word daar R10 000 aan die kinderhuis se Terapie Fonds geskenk word. (Foto’s met toestemming geplaas)
Jy kan ook deel word van hierdie projek deur ’n ondersteuner van Helpende Hand te word vir slegs R50 per maand. Kontak gerus vir Kobus Venter by 051 430 6152 of kobus@helpendehand.co.za
Solidariteit Helpende Hand Vrystaat Streek het ŉ skakel gedeel.
Oor die seer en swaarkry weerskante van die N1 | Maroela Media
Solidariteit Helpende Hand - Gauteng Noord Streek
#Blikkiesenbaadjiesvirmaatjies Dankie aan GROOTfm dat Helpende Hand kon deel wees van hierdie projek. Dankie aan elke persoon wat 'n blikkie of baadjie geskenk …
Helpende Hand - Deel van die Solidariteit Beweging
Ons het gister 13 Ton patats by 'n barmhartige boer in Groblersdal gaan haal. 13 Ton spesiaal vir ons #Stophonger-veldtog!
Baie dankie vir hierdie mooi gebaar!
Dit was werklik 'n mooi en geseënde dag vir Helpende Hand - Deel van die Solidariteit Beweging
Annemarie Hugo-van Heerden is saam met Zita Goldswain by Witbank.
1 uur • eMalahleni •
Wonderlike koffiegesprek saam 'n wonderlike vriendin by Bietjie Kaap Coffee Bar & Olive Deli! Dankie Talitha Taljaard Share vir jou mooi gesindheid teenoor Solidariteit Helpende Hand - Mpumalanga Streek...
Solidariteit en Helpende Hand gryp in by die Witbank-afleggingkrisis
300 Gesinne sal van kospakkies voorsien word
Die vakbond Solidariteit en Helpende Hand gryp vandeesweek daadwerklik in met ’n noodplan om die 300 Solidariteit-lede by te staan wat hul werk in een van Suid-Afrika se grootste afleggingstragedies verloor het. Die noodplan sal tydens ’n Solidariteit-ledevergadering op 19 Februarie bekend gemaak word waar die vakbond lede gaan ondersteun met CV-opdaterings en Helpende Hand die lede van kospakkies gaan voorsien ter verligting van hul nood.
Nagenoeg 2 187 mense is deur die afleggings by onderskeidelik Highveld Steel en Vanchem Vanadium Products geraak, waarvan 300 Solidariteit-lede is. Volgens Marius Croucamp, adjunkhoofsekretaris van Solidariteit se metaal- en ingenieursbedryf, moes baie van die afgelegdes reeds sonder hul laaste maand se salaris gaan en het hulle geen skeidingspakkette ontvang nie.
“As vakbond bly dit ons hoofdoel om die impak van die afleggingsproses op ons lede te versag. Ons sal tydens die afleggingskonsultasies met die werkgewer alle verdere alternatiewe tot afleggings voorstel en ondersoek. Daarby sal ons aanhou om druk op die regering te plaas om sy rol in die tragedie, asook sy verantwoordelikheid teenoor die werknemers wat deur die proses geraak word, te erken,” het Croucamp gesê.
Volgens dr. Danie Brink, hoof uitvoerende beampte van Helpende Hand, is die nood in die Witbank-area onmiddellik en baie groot: “Hierdie tragedie het ŉ verreikende uitwerking op die gemeenskap in Witbank, en dit sal ŉ groter humanitêre krisis tot gevolg hê as die 2014-stakings by die AMCU-myn in Rustenburg. Die mense het reeds nie meer kos in hul kaste nie en hulle is radeloos,” het Brink gesê.
Beide Brink en Croucamp het ’n dringende beroep op die publiek gedoen om te help om die nood te verlig. “Tydens die AMCU-stakings het ons baie hulp van die boere in die Rustenburg-area ontvang. Nou word die land deur droogte en swaar ekonomiese tye geteister. Ons het beslis die publiek se hulp nodig om hierdie mense by te staan en die onmiddellike nood te verlig”, het Brink gesê.
Solidariteit en Helpende Hand versoek die publiek om hulp aan te bied deur “Witbank” na 38969 te SMS en R10 aan die afleggingsnoodfonds te skenk, of www.helpwitbank.co.za te besoek vir Helpende Hand se bankbesonderhede om groter skenkings aan die Witbank- afleggingsnoodfonds te maak.
Die publiek kan skenkings soos nie-bederfbare voedsel by die volgende kantore aflaai:
Bureau de Paul 2B, Corridorsingel, Roete N4 Besigheidspark, Ben Fleur X11, Emalahleni (Witbank)
Sel: 082 870 2030
Solidariteit en Helpende Hand skenk agt ton voedsel vir afgelegdes in Witbank
Solidariteit Helpende Hand het op 19 Februarie bykans agt ton se kospakkies uitgedeel by wat moontlik die eerste van vele uitdeelaksies in die gebied gaan wees. Nagenoeg 2 187 mense is deur die afleggings by onderskeidelik Highveld Steel en Vanchem Vanadium Products geraak, waarvan 300 Solidariteit-lede is.
Solidariteit-lede het by ŉ plaaslike kerk bymekaargekom om ŉ ledevergadering te hou waartydens ŉ noodplan van die vakbond en Helpende Hand bespreek is. Die vakbond het lede met CV-opdaterings ondersteun en Helpende Hand het kospakkies voorsien ter verligting van hul nood. Die kospakkies bevat genoeg nie-bederfbare voedsel om ŉ gesin van vier vir twee weke te hou. Babadoeke en Wet Wipes is ook uitgedeel.
Volgens dr. Danie Brink, hoof uitvoerende beampte kan Helpende Hand, is die nood in die Witbank-area onmiddellik en baie groot: “Die mense het nie meer kos in hul kaste gehad nie, maar danksy die kospakkie is die mense se nood tydelik verlig,” het Brink gesê. “Hierdie stap is ook net die éérste tree in die verligting van Witbank se nood. Ons gaan op 4 Maart weer ŉ uitdeelaksie hou en wil mense aanmoedig om ons hande te vat en skenkings te maak.”
Beide Brink en Croucamp het vroeër ’n dringende beroep op die publiek gedoen om te help om die nood te verlig. “Tydens die AMCU-stakings het ons baie hulp van die boere in die Rustenburg-area ontvang. Nou word die land deur droogte en swaar ekonomiese tye geteister. Ons het beslis die publiek se hulp nodig om hierdie mense by te staan en die onmiddellike nood te verlig”, het Brink gesê.
Solidariteit en Helpende Hand versoek die publiek om hulp aan te bied deur “Witbank” na 38969 te SMS en R10 aan die afleggingsnoodfonds te skenk, of www.helpwitbank.co.za te besoek vir Helpende Hand se bankbesonderhede om groter skenkings aan die Witbank- afleggingsnoodfonds te maak. Daar is ook ŉ lys van voorgestelde voedselskenkings.
Helpende Hand vestig hul eie basiese gesondheidsorgsentrum
Die reg tot gesondheidsdienste is sekerlik een van die mees basiese behoeftes vir enige gemeenskap. Die verval in Suid-Afrika se mediese dienste is egter alombekend. Daarom het Solidariteit Helpende Hand saam met die gemeenskap van Witbank ’n basiese gesondheidsorgsentrum op die been gebring het om na ons mense se behoeftes om te sien. Die opening het op 1 April 2017 plaasgevind.
Ons Spreekkamer is ’n inisiatief van Helpende Hand in samewerking met die Helpende Hand Witbank-tak en mediese praktisyns in die gemeenskap. Ons Spreekkamer maak gebruik van mediese praktisyns en susters wat pro-bono hul kennis en tyd opoffer om hul medemens te help. Die projek word gedryf deur Dr. Desiree Booysen van Witbank.
Volgens Annemarie van Heerden, voorsitter van die Helpende Hand-tak op Witbank, bied die sentrum hoop vir baie hopelose mense in hulle gemeenskap. “Ons is baie dankbaar vir die mediese praktisyns wat betrokke is en is altyd oop om hande te vat met nog mense wat kan en wil help,” sê Van Heerden.
Die dienste van die mediese personeel sal alleenlik beskikbaar wees op ’n verwysingsbasis. Geregistreerde netwerkvennote in die gemeenskap sal die reg hê om individue wat aan die kriteria voldoen, na Ons Spreekkamer te verwys. Pasiënte sal dan behandeling sowel as medikasie by Ons Spreekkamer ontvang.
Pasiënte wat nie deur Ons Spreekkamer gehelp kan word nie, sal na ’n gepaste mediese praktisyn of staatshospitaal verwys word. Dit is belangrik dat pasiënte te alle tye eties korrek behandel word en hulle konfidensialiteit geniet.
Die geregistreerde netwerkvennote wat betrokke is, sluit kerke, skole, welsynsorganisasies en maatskaplike dienste in. Die vennote sal seker maak dat pasiënte by hulle afspraak opdaag indien daar ’n probleem met vervoer is. In meeste gevalle sal pasiënte hulle medikasie ook gratis ontvang om hulle behandeling doeltreffend te maak.
Volgens Riaan du Plooy, adjunk-uitvoerende hoof van nasionale strukture, is dit ’n baie groot stap vir Helpende Hand. “Ons is baie opgewonde oor die sentrum. Dit wys dat gemeenskappe nog vir mekaar omgee. Ons wil graag Afrikaners leer om oplossings in hulle gemeenskap te vind vir hulle probleme en daarmee ’n sterker land te skep,” sê Du Plooy. “Dis hopelik die eerste van baie sulke inisiatiewe vir Helpende Hand.”
Vir meer inligting oor die gesondheidsentrum of om betrokke te raak, kontak vir Ansie Swanepoel op 076 148 3468. Of stuur ’n epos na onsspreekkamer.witbank@gmail.com.
Oos-Kaap: “Wat kan EK doen?”
Deur Hugh McCabe, streeksorganiseerder: Oos- en Suid-Kaap
Daar is drie tipes Helpende Hand-ondersteuners. Dié wat sê: “Hier is my geld – ek weet nie wat om te doen nie.” Die tweede groep sê: “Hier is my geld – ek het nie tyd om betrokke te raak nie.” En ’n derde groep wat sê: “Hier is my geld – wat kan ek doen om te help?”
Vir hierdie laaste groep, wil ek sê: Kom ons maak saam ’n verskil! Helpende Hand is die plek om hierdie verskil te maak en met ywerige hande is daar ’n reuseverskil te make.
Dikwels weet mense net nie hoe om die eerste stap in die DOEN-proses te neem nie en daarom nooi ek belangstellendes uit:
Kom besoek ons in die Baai (die Helpende Hand-kantoor is by die Solidariteit-dienskantoor op die hoek van Mangoldstraat en Sesde Laan geleë).
Laat weet ons van jou behoeftes sodat ons kan kyk hoe ons betrokke kan raak.
Vertel jou vriende en familie van Helpende Hand en moedig hulle aan om as ondersteuners betrokke te raak.
Nooi Helpende Hand om ’n praatjie te kom lewer by jou skool, kerk of belangegroep.
Woon jy in Aberdeen, Barkly-Oos, Burgersdorp, Joubertina, Kirkwood, Patensie, Queenstown, Somerset-Oos of Uitenhage? Help ons om ’n tak op jou dorp te stig sodat ons in jou plaaslike gemeenskap ’n verskil kan maak.
Om betrokke te raak by Helpende Hand in die Oos- of Suid-Kaap, kontak gerus vir Hugh McCabe by hugh@helpendehand.co.za of by 082 563 0726.
9 .    Noord Wes
Hier volg die eerste nuusbrief van Helpende Hand in 2017
Só wil Helpende Hand kinders se leesvermoë bevorder
‎19 ‎January ‎2018, ‏‎10:17:12 AM | Esté Meyer Jansen
Sowat 55% van behoeftige kleuters wat deel was van ŉ ondersoek het nog nooit self ŉ leesboek besit nie en slegs 45% van gr. R-leerders het enigsins leesboeke tuis.
Studiefonds vir kinders van plaasmoordslagoffers
‎31 ‎October ‎2017, ‏‎03:00:11 PM | Leonie Bezuidenhout
‘n Skermgreep uit die video.
Solidariteit Helpende Hand het op Swart Maandag ŉ plaasmoordstudiefonds op die been gebring.
Dr. Danie Brink, uitvoerende hoof van Helpende Hand, het die nuus met ŉ video op die organisasie se Facebook-blad bevestig.
In die video vra Brink die publiek om deur middel van drie verskillende maklike opsies ŉ finansiële bydrae te maak tot die fonds. “Help ons om die geliefdes van vermoorde boere te versorg,” sê Brink in die video.
Stefan Pieterse, hoof van die studiefondssentrum, het gesê die organisasie is in kontak met AfriForum se traumaeenheid. “Ons wil deur middel van die fonds ingryp wanneer ŉ skolier wat moontlik universiteit toe kon gaan, of studente wat reeds op universiteit is, se studies as gevolg van ŉ plaasmoord gekelder word.
“Almal in Suid-Afrika is op soek na ŉ oplossing vir plaasmoorde. Dit is nie Helpende Hand se mandaat om byvoorbeeld buurtwagte te stig nie, maar ons wil steeds help waarmee ons kan. Die studiefonds is ons manier om dit te doen,” het Pieterse gesê.
Pieterse verduidelik dat daar nog geen begunstigdes is vir die fonds nie, aangesien dit Maandag eers van stapel gestuur is. Hy het ook bygevoeg dat daar geen spesifieke bedrae aan die fonds gekoppel is nie. “Ons wil nie in so ŉ traumatiese tyd ŉ teiken najaag nie, maar studiegelde is duur. Ons wil slegs ŉ beroep doen op die publiek om die fonds te steun.”
Ondersteun die Helpende Hand-plaasmoordstudiefonds deur ‘Help’ te SMS na 38969 en iemand sal jou skakel om jou te help met jou bydrae. Besoek die webwerf vir bankbesonderhede om ŉ bydrae te maak of gebruik die QR-kode om deur middel van Snapscan of Zapper ŉ bydrae te maak.
Seun wat in skoolbadkamer slaap kry weer hoop
‎20 ‎September ‎2017, ‏‎02:27:13 PM | Janie du Plessis
Willem de Villiers* word soggens vroeg wakker op die koue, harde badkamervloer.
Hy trek sy skoolklere aan en glip uit voor die ander leerders begin opdaag. Dít was totdat hy een oggend nie betyds wakker geword het nie en die skool se sekuriteitswag hom in die badkamer aangetref het.
Willem het geweet hy is nou diep in die moeilikheid.
ŉ Week gelede het hy by die huis weggeloop omdat sy gesin nie wou hê dat hy skool toe moes gaan nie.
“Jy is nou oud genoeg om te help om die gesin te ondersteun,” het sy ma gesê. “Dis tyd dat jy begin geld verdien.” Sy het sover gegaan as om te dreig om sy skoolboeke en -klere te verbrand.
Dis tóé dat Willem weggeloop het en in die skool se badkamers begin bly het.
Die skool se berader is ingeroep om vir Willem te help. Die berader het die naaste Helpende Hand-tak in die Limpopo-streek gekontak. Die tak het dadelik aan ŉ plan begin werk.
Willem is in die skool se koshuis geplaas en sy onkoste is deur die tak gedek. Helpende Hand het verder ook gesorg vir klere, sakgeld, beddegoed en toiletware wat die seun nodig gehad het om sy lewe in die koshuis te vergemaklik.
Willem het egter sy familie gemis en moes oor naweke alleen in die koshuis agterbly omdat hy nie huis toe kon gaan nie. Die tak het gereël dat Willem drie naweke per maand by ŉ gesin op die dorp tuisgaan en een naweek huis toe gaan om sy familie te sien.
Marianthie van der Walt, Limpopo se streekorganiseerder, het gesê Willem se ma is steeds nie heeltemal gelukkig met die situasie nie. “Maar sy is dankbaar dat sy nou weet haar seun is veilig.”
“Dit was sy grootste droom om sy skoolloopbaan te voltooi. Hy het ŉ bietjie agter geraak met sy skoolwerk, so ons het ekstraklasse gereël om sy punte te probeer verbeter. Hy doen nou elke dag beter en gaan werklik van krag tot krag.
“Hierdie seun het soveel gehad wat teen hom getel het. Met geen ondersteuning van sy ma nie het hy die belangrikheid van opvoeding besef. Hy wou só graag uitstyg en nie ŉ slagoffer van sy omstandighede word nie. Hy het nie opgegee nie en selfs sonder hulp het hy self probeer om met sy skoolloopbaan voort te gaan,” het Van der Walt gesê.
“Dis ŉ eer om so ŉ kind te ondersteun en hom te help om die armoedesiklus te verbreek.”
*ŉ Skuilnaam is gebruik om die identiteit van die leerder te beskerm.
Mbalula: ‘Drankmisbruik rede vir adjunkminister se gedrag’
‎10 ‎August ‎2017, ‏‎03:43:25 PM | African News Agency
Fikile Mbalula, minister van polisie, spreek die media toe (10 Augustus 2017). Foto: ANA
Fikile Mbalula, minister van polisie, het Donderdag gesê alkoholmisbruik het daartoe gelei dat ŉ vrou deur Mduduzi Manana, adjunkminister van hoër onderwys, aangerand is.
Mbalula het joernaliste by die parlement toegespreek. Hy het gesê alkoholmisbruik is die oorsaak van verskeie aanrandings in die land, veral oor naweke. “ŉ Voorbeeld hiervan word gesien in die geval van ons comrade [Manana],” het Mbalula gesê.
Mbalula het die polisie verdedig wat versuim het om Manana in hegtenis te neem voor sy hofverskyning vroeër vandag. “Die publiek het daarop aangedring dat hierdie saak as ernstig en dringend hanteer word weens die identiteit van die oortreder. Ek stem saam,” het Mbalula gesê. Hy het gesê die polisie moes egter eers verklarings van getuies afneem voor hulle kon optree.
Maroela Media het vroeër berig Manana en ŉ vriend het glo Sondagoggend twee vroue by Cubana, ŉ kuierplek in Fourways, aangerand het. Die aanranding het glo gebeur tydens ŉ hewige argument oor wie die volgende ANC-president moet wees. Die vrou het glo na Manana as “gay” verwys voordat die aanranding plaasgevind het.
Foto’s van kneusplekke op een van die vroue, Mandisa Duma, se kop, nek en been is Sondag op sosiale media gedeel. Manana het Maandag in ŉ verklaring om verskoning gevra vir die voorval en gesê ongeag die uittarting moes hy van beter geweet en beheer uitgeoefen het.
Volgens mediaberigte is Manana Donderdag toegelaat om die Randburg-landdroshof deur die personeel-ingang binne te gaan. Hy is op R5 000 borgtog vrygelaat en die saak is tot 13 September uitgestel.
Ondanks hierdie berigte het Mbalula Donderdag gesê Manana sal nie voorkeurbehandeling ontvang nie. “Dit is waar dat in ons samelewing het die gereg soms oë in terme van wie die oortreder is. Ek kan julle verseker dat [Manana] nie sagkens en met handskoene hanteer sal word nie. Hy sal die soos enige ander persoon tereg staan,” het hy gesê.
“Die adjunkminister is ŉ bekende individu. Hy kan nie wegkruip vir die gereg nie. Hy is nie ŉ vlugrisiko nie en as polisie deel ons nie die straf uit nie.”
Mbalula het gesê die hof moet besluit oor Manana se lot.
Esidimeni-tragedie: Families en pasiënte sal vergoeding ontvang
‎10 ‎August ‎2017, ‏‎02:19:18 PM | Esté Meyer Jansen
V.l.n.r. is adv. Jacques Basson, dr. Danie Brink, uitvoerende hoof van Helpende Hand, Helen Rust en Pieter de Jager. Rust en De Jager het familielede wat deur die Esidimeni-tragedie geraak is. Foto: Esté Meyer Jansen/Maroela Media.
Die duisende psigiatriese pasiënte en hul families wat deur die Esidimeni-tragedie geraak is, sal binnekort aan ŉ arbitrasieproses kan deelneem waardeur hulle vergoeding sal ontvang vir die verliese wat hulle gely het.
Dr. Danie Brink, uitvoerende hoof van Solidariteit Helpende Hand, het Donderdag tydens ŉ mediakonferensie in Centurion gesê die organisasie is nou amptelik deel van die alternatiewe geskilbeslegtingproses (ADR) oor die saak. Die proses behoort binne die eerste drie weke van Oktober plaas te vind.
“Helpende Hand beoog ook om families en gevalle wat nie in die ombudsman se verslag oor die tragedie geken is nie, maar wat skade of verliese gely het in die departement van gesondheid se besluit om pasiënte na onbevoegde nieregeringsorganisasies (NRO’s) oor te plaas, deel van die proses te maak,” het Brink gesê.
Helpende Hand het in Junie 2016 by Siyabadinga, ŉ NRO vir bejaardes en gestremdes in die Cullinan-omgewing, betrokke geraak nadat die NRO by verskeie organisasies om hulp aangeklop het. Siyabadinga het gesukkel om na psigiatriese pasiënte om te sien wat deur Gautengse departement van gesondheid in hulle sorg geplaas is. Die departement het onderneem dat die NRO onder meer gratis medikasie sou ontvang as hulle na die pasiënte sou omsien, maar daarvan het dadels gekom. Die personeel van Siyabadinga het later ook glo drie maande se salaris verbeur in ŉ poging om beter na die pasiënte om te sien.
Helpende Hand het skenkings van komberse, kos, basiese medikasie en ŉ wasmasjien aan die organisasie gemaak, maar het later ook ŉ dringende versoek om ŉ hofinterdik teen die Gautengse gesondheidsdepartement ingedien. Die interdik is egter deur die hof van die hand gewys en geen staatinstelling het opgetree om die organisasie te help voordat die Esidimeni-tragedie op die lappe gekom het nie.
Volgens Brink het die getal pasiënte wat gesterf het tydens die hele Esidimeni-krisis intussen van 94 na 110 gestyg.
Die gesondheidsombudsman het vroeër vanjaar in ŉ verdoemende verslag bevind meer as 100 psigiatriese pasiënte is dood nadat hulle van Life Esidimeni na ongelisensieerde NRO’s oorgeplaas is. Die pasiënte is onder meer dood as gevolg van verwaarlosing en ondervoeding. Qedani Mahlangu, voormalige LUR vir gesondheid in Gauteng, het bedank kort voordat die verslag bekendgestel is. Sy het vroeër gesê ŉ tekort aan geld het die oorplasing van die pasiënte genoodsaak.
Volgens adv. Jacques Basson, ŉ regskenner wat Helpende Hand bystaan in die saak, sal die formele arbitrasieproses van 2 tot 20 Oktober vanjaar plaasvind. Afgetrede adjunkhoofregter Dikgang Moseneke is aangestel om toesig te hou oor die proses.
“Die doel van hierdie proses is om vergoeding te bepaal vir al die families wat geraak is deur die verskuiwing van pasiënte na NRO’s. Die families moet almal voor of teen Vrydag 25 Augustus ŉ arbitrasieooreenkoms by die departement van gesondheid onderteken. Families kan in persoon of deur ŉ regsverteenwoordiger aan die proses deelneem,” het Basson gesê.
Brink het verder gesê Helpende Hand sal graag as waghond wil optree om te verseker dat psigiatriese pasiënte in die toekoms deurentyd goeie gesondheidsorg van die staat en NRO’s ontvang.
“Ons verwelkom die staat se poging om maatreëls te tref om te verseker dat voorval soortgelyk aan die Esidimeni-krisis nie weer voorkom nie. Helpende Hand sal egter binnekort met die hulp van ons verskeie takke ook navorsing wil doen om te bepaal wat die werklike stand van geestesgesondheidsorg in die land is. So wil ons verseker dat daar werklike gestand gedoen word aan die Xhosa-woord ‘esidimeni’, wat waardigheid beteken,” het Brink bygevoeg.
• Families van pasiënte wat skade gely het deur die Esidimeni-tragedie en hulp met die arbitrasieproses verlang kan ŉ e-pos stuur na Isabel Faurie by isabel@helpendehand.co.za of Helpende Hand skakel vir meer inligting by 012 644 4390.
• Luister gerus ook na die onderhoud bo-aan hierdie berig om uit te vind hoe Helen Rust en Pieter de Jager, familielede van psigiatriese pasiënte, deur die Esidimeni-tragedie, geraak is.
Knysna-brande: Helpende hande laat ŉ mens verstom
‎15 ‎June ‎2017, ‏‎06:30:34 AM | Maroela Leser
Kallie du Plessis. Foto: Verskaf.
Kallie du Plessis in Vanderbijlpark skryf:
Ek staan absoluut verstom oor die mense van Suid-Afrika se uitreik na die mense en diere in Knysna wat alles verloor het in die brande. Veral tref die hulp vir diere my, hulle wat my so na aan die hart lê. Al die skenkings van kos en hulp vir die daklose mense maak my hart week. Ek moet in alle eerlikheid erken dat die hulp my stoutste verwagtings oortref – ons almal is deesdae so apaties teenoor mekaar, des te meer teenoor diere en hulle lot.
Ek lees ŉ skrywe van die man wat alles verloor het en hoe bly hy was om vyf tandeborsels en tandepasta te kry vir sy gesin. Sy ou hondjie was stertswaaiend saam met hom. Sulke dinge bring ŉ traan in my oog, die man staan daar, so gestroop van alles, so heeltemal verwese en hy is bly oor tandeborsels!
Ons mense, wat in die 21ste eeu woon, wat alles het en beskik oor die modernste tegnologie, ons is niks voor die krag van die natuur nie. As hierdie besef by ŉ mens insink, besef jy eers dat jy totaal magteloos staan en dat daar in die hemelruim en in die diepte van die aarde kragte aan die werk is waarvan ons niks weet nie.
Ons sit voor ons rekenaars en hou die weer dop, om die mensdom te waarsku teen siklone en tsoenami’s en El Niño-weerverskynsels – en as hulle kom, is ons weerloos. Tog bou ons self vuurpyle met kernplofkoppe en ander wapens wat die aarde en alles daarop kan vernietig, ons wil tot elke prys al die mag hê, maar ons besef nie daar is kragte ver groter as onsself nie, wat ons klein en nietig en weerloos laat as hulle oor die aarde heen woed: natuurkragte!
Soms kan ons vir mekaar so baie beteken. Net met ŉ klein gebaar en ŉ drukkie in moeilike tye. Ons kan seker nie die mens se versugting na mag en hebsug in iets soos die stormloop om die wapenresies te wen keer nie, maar ons kan vir mekaar goed wees en omgee én ons kan uitreik na die diere om ons ook.
Senior burgers met groen vingers bemagtig hulself
‎20 ‎April ‎2017, ‏‎01:35:38 PM | Cyril Blackburn
Die senior burgers Johan Pieters, Cornelia Kuilder, Hannie Bezuidenhout, Mariana Kriel (Helpende Hand) en Johan Lesley (Foto: Verskaf)
Meer as 30 senior burgers van Pretoria-Wes het Donderdag die opbrengs van hulle harde werk geoes nadat hulle vroeër vanjaar tuin aangelê het as deel van ŉ bemagtigingsprogram van Helpende Hand en AfriForum.
Johan Lesley is een van die vlytige inwoners van die Filedelfia Ark-tehuis wat die afgelope paar weke hard gewerk het om seker te maak dat die groente versorg is.
Dié groentetuin spog onder meer met eiervrug, spinasie, groenbone, tamaties en selfs ŉ groot hoeveelheid koolkoppe.
“Dit is egter slegs die eerste fase van die groentetuin en die plan is om die tuin aansienlik uit te brei vanuit die 320 m² wat dit tans beslaan,” sê Marlien van der Westhuizen, Helpende Hand-skakelbeampte. “Die stuk grond van sowat twee hektaar sal genoeg groente kan lewer om die inwoners van ŉ gesonde maaltyd te voorsien en die groente wat oorbly, sal by ŉ padstal op Van der Hoffweg verkoop word.”
Lesley sê die projek se sukses lê in die genade wat hulle van Bo af kry. “Dis die Here wat dit laat reën en die Here wat hierdie groente laat groei,” vertel Lesley. “Ek is nou op soek na wintergewasse soos uie, knoffel, aartappels en rape. Dis ŉ groot werk om die tuin aan die gang te hou, maar ek sien kans daarvoor.”
Johan Lesley werk in die groentetuin (Foto: Verskaf)
Die AfriForum-tak in Centurion het die werk bietjie makliker gemaak deur ŉ besproeiingstelsel te installeer om seker te maak dat die groente genoeg water kry.
Volgens Mariana Kriel, Helpende Hand se streeksverteenwoordiger, is al die groente organies en sal dit verseker dat almal by die tehuis ŉ gesonde maaltyd inkry, maar die werklike “wonderwerk” is die hoeveelheid tyd en energie wat die inwoners in die tuin insit.
Die tehuis vorm deel van die Filadelfia Ark-sorgsentrum wat ook in Pretoria-Wes geleë is. Filadelfia Ark-tehuis huisves meer as 400 behoeftige mense, onder wie sowat 150 kinders.
Om vir Lesley te help deur skenkings van saad en plantjies, maak kontak met Mariana Kriel by 084 952 5837 of rig ŉ e-pos aan haar by mariana@helpendehand.co.za.
[Foto’s] Honderde ‘Hardloop vir Lise’
‎04 ‎March ‎2017, ‏‎05:13:57 PM | Nico Strydom
Lise Brink by van die ondersteuners wat aan die #HardloopVirLise-veldtog deelgeneem het. Foto: Maroela Media
Duisende mense het Saterdag douvoordag by die Harlequins-klub in Groenkloof, Pretoria bymekaargekom vir die Medihelp Sunrise Monster.
Vanjaar was dit egter die honderde mense met hul groen #hardloopvirlise-hemde wat die oog gevang het. “Ek hardloop vir Lise sodat sy kan hardloop” lui die boodskap agter op die T-hemp.
Die Brink-gesin was in Desember in ‘n noodlottige ongeluk. Lise was op 16 Desember saam met haar man, dr. Danie Brink, uitvoerende hoof van Solidariteit Helpende Hand, en hul vyf kinders op pad na Kaap St. Francis toe die linkeragterband van hul gesinsvoertuig losgekom en die voertuig buite beheer geraak en gerol het. Die ongeluk het buite Theunissen in die Vrystaat gebeur. Rachel (8) en André (13) is op slag dood. Lise was vir ’n geruime tyd in ’n kritieke toestand en haar been is op 21 Desember geamputeer.
Om geld vir Lise se prostese in te samel, het vriende van die gesin en kollegas uit die Solidariteit Beweging besluit om met die Hardloop vir Lise-veldtog te begin. Verskeie atlete en lede van die publiek het aan die Medihelp Sunrise Monster deelgeneem om geld in te samel.
Lise het in ‘n rolstoel gesit en kyk hoe die een persoon na die ander met ‘n groen hemp om die draai gekom en die resies voltooi het. Sy en Danie het hulle persoonlik aangemoedig en bedank.
Hardlopers het ook na die tyd met Lise gaan gesels en die wit ballonne waarmee hulle gehardloop het aan haar gegee. Volgens Lise is sy totaal oorweldig deur vandag se gebeure. Sy het vertel sy was só lank in die hospitaal dat sy nie vreeslik geweet het wat om haar gebeur het nie. Sy en Danie het gesê hulle is ongelooflik dankbaar vir almal se ondersteuning.
Annelize Brits van die #hardloopvirlise-veldtog het gesê hoewel Danie en Lise se mediese fonds ongelooflike bystand en ondersteuning gee sover dit binne hul regulasies moontlik is, is daar honderde duisende rande se uitgawes wat nog voorlê. Terapie, nasorg en die ontwikkeling van die prostese is van die uitgawes wat gedek moet word.
Danie is ‘n passievolle deelnemer aan uithouwedlope, en een van die stigterslede van die Bo-Karoo Uithouwedren. Sy droom was nog altyd dat Lise eendag sy draf-“buddy” sal wees. Die personeel van die Solidariteit Beweging se instansies wou graag dié droom, wat vir Danie en Lise nog ver in die toekoms lê, help bewaarheid.
Altesaam R480 000 word benodig vir ’n prostese. Dit sluit in alle prostese tot by die finale weergawe en alle terapie wat nodig is om daarmee te leer loop.
Deelnemers kon Saterdag in drie kategorieë deelneem: oor 32 km, 10 km en 5 km. Deelnemers kon ook op backabuddy.co.za registreer waar ander hul deelname kon borg om geld in te samel vir die Brink-gesin.
Volgens Brits is meer as R255 000 tot op hede ingesamel. Mense kan steeds hier tot die veldtog bydra.
Lees alle vorige berigte oor die Brink-gesin op Maroela Media.
Moenie dat ons kinders verlore gaan nie; word ŉ pleegouer
Het jy die begeerte om ŉ pleegouer te wees, maar weet nie waar om te begin nie? Helpende Hand het ŉ spesiale platform geskep waar al jou vrae beantwoord kan word. Jy kan ook hier registreer as pleegouer en dan deur n maatskaplike werker in jou area gekontak word.
Indien u en u gesin graag ŉ verskil in ŉ getraumatiseerde kind se lewe wil maak deur aan hom of haar ŉ liefdevolle en stabiele huishouding deur middel van pleegsorg of plek van veiligheid te bied, lees gerus verder op ons webtuiste: www.pleegsorg.co.za
Spesiale voordeel aan lede!!!
Ons bied nou gratis Wiskunde-klasse vir ons lede se kinders!!!
Wiskunde is ’n nagmerrie vir baie kinders (en soms ook vir die ouers). Daarom bied Helpende Hand nou gratis ekstra wiskunde-klasse vir lede.
Helpende Hand wil keer dat gestremde pasiënte weens die staat ly
Die dood van meer as 100 gestremde pasiënte wat deel was van die Life-Esedemi-strategie, het die land geskok. Helpende Hand gaan 'n drie-ledige strategie loods om vergoeding vir die pasiëente se families te eis, die staat te noodsaaak om verslag te lewer oor wat verkeerd gegaan het en ook om klagtes by die Openbare Beskermer in te dien.
“Ons wil ’n stem aan hierdie 94 slagoffers gee. Hul sterftes het ’n baken geword van ’n staat wat sy pligte versuim. Helpende Hand besef dat hierdie geding nie die lewens van die afgestorwenes kan terugbring nie, maar ons kan ook nie toelaat dat hulle in stilte sterf nie. Die departement van gesondheid se versuim om op die talle hulpkrete en waarskuwings te reageer, getuig van flagrante arrogansie. Die departement moet verantwoordelik gehou word,” het Drik Hermann voorsitter van die direksie van Solidariteit Helpende Hand, gesê.
Die maatskaplike hulp handleiding help om gemeenskappe in te lig oor hulle regte
Daar heers tans ’n ernstige tekort aan maatskaplike werkers in die land en die bestaande maatskaplike werkers kry té min ondersteuning om hul werk te doen. Daarom het Solidariteit Helpende Hand ’n omvattende handleiding uitgegee wat organisasies en individue in staat sal stel om kennis te verkry sonder om onnodige druk op maatskaplike werkers te plaas om inligting te kry.
Om hierdie rede het Helpende Hand besluit om ’n handleiding oor maatskaplike hulp saam te stel om so die groot gebrek aan inligting wat oor maatskaplike hulpmeganismes in die Suid-Afrikaanse gemeenskap bestaan, aan te spreek. Dié handleiding is op 15 November 2016 by ’n bekendstellingsgeleentheid bekendgestel.
elpende Hand verskaf 'n bord kos aan 4600 kleuters. Vir baie is dit die enigste ete vir die dag.
Tot soveel as 7% meisies mis skool omdat hulle nie sanitêre ware het nie. Jy kan hulle help.
Helpende Hand se missie is die verbreking, voorkoming en verligting van Afrikaner-armoede
Ver van die huis af, maar naby die hart, SaffasHelp is vir Suid-Afrikaners in die buiteland wat betrokke wil wees.
Verskeie werknemers van AfriForum gaan op Saterdag 4 Maart as die Soolklappers aan die Hardloop vir Lise-veldtog deelneem om geld vir ’n prostese vir haar in te samel.
Riaan Jacobs, opleidingskoördineerder by AfriForum, wat deel van die Soolklappers gaan wees, het gesê almal is geruk deur die gebeure wat die Brink-gesin se lewens onherroeplik verander het. “Ons kan ons nie indink waardeur hulle die afgelope tyd is nie. Ons as kollegas en werknemers in die beweging is soos ’n gesin en in tye soos hierdie wil ons ook vir mekaar daar wees.
“Ons by die burgerregte-organisasie hoop om ten minste R100 000 vir Lise in te samel.”
Om die Soolklappers te ondersteun, gaan na: Soolklappers #HardloopVirLise
Die nuwe webtuiste word met trots ontwikkel en onderhou deur GSD Potch  - www.gsdpotch.com